Document ID: /roh_data/filtered/fineweb-2-filterrobots_roh.jsonl.gz/9865

Pervia dal virus han Confederaziun e chantuns decretà restricziuns pli severas. Quellas tutgan era las baselgias, nua ch’igl è per exempel scumandà ch’il pievel dastga chantar. Plinavant dastgan be 50 persunas prender part al servetsch divin, ed ins sto purtar mascrinas e tegnair distanza. Il redactur da RTR ha fatg part al servetsch divin en baselgia da sontg Gions a Mustér, ils 6 da december.
Per Battesta Lutz èsi depriment ch’ins na po betg chantar. Il chant saja ina part integrala dal servetsch divin. Ma questa restricziun stoppian ins acceptar.
Nicole Jacomet ha dastgà prender giu la mascrina durant leger la lecziun. Ma ins sentia ch’i saja auter.
Igl è fitg spezial ch’i vegn pli blera glieud e lura stoni anc avair si mascra.
Il chant saja insatge impurtant en il servetsch divin, di il president da la plaiv da sontg Gions, Aldo Tuor.
I manca l’atmosfera en baselgia.
Era al plevon, sur Mathew Kurianim ch'è oriund da l’India, manca il chant, surtut durant las festas sco Nadal u Pasca. I saja difficil cun tut las restricziuns, ma el acceptia quai.
Das Leben ist wichtiger.